טיוטת נוהל היערכות בעת התפשטות נגיף הקורונה – גל שני

1. כללי

|  |  |
| --- | --- |
| נוהל קודם בנושא | אין |
| תפוצה | מנהלי אגפים הרשות לשירות לאומי-אזרחי, מנכל"ים בגופים המוכרים,הגופים המפעילים ממשלתיים |
| הגורמים האחראים לביצוע הנוהל | מנהלי אגפים הרשות לשירות לאומי-אזרחי,מנכל"ים בגופים המוכרים,הגופים המפעילים ממשלתיים |
| נספחים |  |
| תאריך תוקף | 14/09/2020 |
| תאריך עדכון אחרון | 14/09/2020 |
| מסמכים ישימים | [חוק שירות אזרחי, התשע"ז-2017](https://www.gov.il/he/Departments/legalInfo/ncslaw)  |

1. מטרת הנוהל

#### הנוהל נועד להסדיר את ההנחיות המתעדכנות מעת לעת בנוגע להפעלת מתנדבי שירות לאומי-אזרחי בעת התפרצות נגיף הקורונה.

1. הנחיות לביצוע
	1. כללי

#### הנחיות משרד הבריאות המתעדכנות מעת לעת באתר משרד הבריאות בכתובת:

#### <https://govextra.gov.il/ministry-of-health/corona/corona-virus/>.

#### על המתנדבים והגופים המפעילים והמוכרים להתעדכן בהנחיות ולפעול על פיהן.

#### יובהר, כי נוהל זה תקף לגבי כלל המשרתים בשירות הלאומי-אזרחי, לרבות כאלו שנמצאים בהשלמת ימי שירות, פרט לאלו שטרם התחילו את שירותם באופן פעיל אשר לא יהיו זכאים ל"חופשה מיוחדת קורונה" עד שיתחילו בשירות פעיל.

* 1. שירות בתקופת התפרצות נגיף הקורונה

#### ככלל, המתנדבים יגיעו למקומות השירות במידה והם פעילים והוחלט בגוף המפעיל שהמתנדבים יכולים לבצע את תפקידם בהתאם להנחיות משרד הבריאות.

#### לכל מתנדב יוגדר בטרם כניסתו לשירות או מוקדם ככל הניתן עם כניסתו לשירות "תפקיד צל" לתקופת התפרצות נגיף הקורונה. תפקיד זה יהפוך להיות התפקיד של המתנדב במידה והתפקיד שלו בשגרה אינו יכול להמשיך להתקיים באופן פעיל כי מקום השירות שלו סגור או אם הגוף המפעיל הורה לו שלא להגיע למקום השירות:

#### יש לדווח את תפקיד הצל במערכת המתנדבים הממוחשבת של הרשות (שדות: גוף מפעיל בחירום; מקום שירות בחירום; תפקיד בחירום).

#### תפקיד הצל יוגדר על ידי הגוף המפעיל ובתיאום עם רכזת הגוף המוכר.

#### לכתחילה, התפקיד יוגדר כתפקיד חלופי במסגרת מקום השירות של המתנדב אשר יבוצע בהתאם להוראות משרד הבריאות במקום השירות עצמו או מביתו של המתנדב.

#### במקרה בו מקום השירות אינו מסוגל להפעיל את המתנדב ב"תפקיד צל", יוגדר למתנדב תפקיד צל במקום שירות אחר של הגוף המפעיל.

#### במקרה בו הגוף המפעיל לא מגדיר למתנדב תפקיד צל לתקופת התפרצות נגיף הקורונה, עד 30 יום מיום תחילת שירות המתנדב או תוך 7 ימים מיום שבו לא יכל להמשיך להגיע באופן פעיל למקום שירותו כאמור בסעיף 3.2.2, המוקדם מביניהם, הגוף המוכר ישבץ את המתנדב ב"תפקיד צל" בגוף מפעיל אחר בתפקיד שנדרש עקב התפרצות נגיף הקורונה. השיבוץ ייעשה, ככל הניתן, בתיאום עם ממוני החירום ברשויות המקומיות. אין בשיבוץ זה כדי להעביר את חובת תשלום התעריף בעבור המתנדב מהגוף המפעיל המקורי.

#### השיבוץ בתפקיד צל בגוף שאינו הגוף המפעיל שבשגרה של המתנדב, יהיה לכל הפחות לשבועיים, וזאת על מנת לאפשר לגוף המפעיל של תפקיד הצל יכולת הסתמכות על המתנדב.

#### במידה ותפקיד הצל אינו במקום השירות המקורי של המתנדב, ישובץ המתנדב לתפקיד במקום הקרוב למקום מגוריו או לדירת השירות שלו או לתפקיד הניתן לביצוע מביתו של המתנדב. מתנדבים לא ישהו בדירות השירות, אלא אם ממשיכים בשירות פעיל ושהותם בדירת השירות נדרשת לשם כך, או באישור מנכ"ל הגוף המוכר במקרים מיוחדים, כגון עולות בודדות וצעירים בסיכון.

#### היקף השירות בתפקיד צל יוגדר על ידי הגוף המפעיל, ולא יפחת מ-20 שעות שבועיות, אלא בקבלת אישור מיוחד מראש ממנכ"ל הרשות. על יתרת השעות המשלימות למכסת השעות המלאה הנדרשת ממתנדב, ידווח המתנדב "חופשה מיוחדת קורונה - השלמת שעות".

#### מתנדב אשר לא יגיע למקום השירות, על אף שמקום השירות פועל והמתנדב התבקש להגיע למקום השירות, בין אם בתפקידו המקורי ובין אם ב"תפקיד הצל", ינוכו ימי היעדרותו של המתנדב ממכסת ימי החופשה העומדים לו. מרגע שסיים את מכסת ימי החופשה העומדים לו, יופסק שירותו. מתנדב זה יוכל לחזור לשירות לפי כללי רציפות השירות.

#### מתנדב השוהה ב"חופשה מיוחדת קורונה" יופחתו ממכסת ימי החופשה העומדים לו (לא כולל תוספת ימי חופשה להם זכאי מתנדב בודד) ימי חופשה באופן יחסי לתקופת השהות ב"חופשה מיוחדת קורונה". לדוגמא, מתנדב אשר זכאי ל22 ימי חופשה בשנה, ושהה בחופשה מיוחדת קורונה במשך חודש ימים, יופחתו לו 1.8 ימי חופשה ממכסת ימי החופשה העומדים לו.

#### "משימה לאומית" – תפקיד או משימה הנדרשים עקב התפרצות נגיף הקורונה. על התפקיד להיות מאושר על ידי הרשות ולעמוד בכללי חוק שירות אזרחי התשע"ז-2017, בשים לב להנחיות סעיף 20 לחוק, באם יופעל. לאור זאת, המשימה תהיה בגוף אשר יש לו אישור גוף מפעיל וככל שיופעל סעיף 20 לחוק, יוכל המתנדב להשתבץ במשימה לאומית גם בגופים שאינם גופים מפעילים על פי חוק ובתחומים ופעילויות שאינן מאושרות בדרך כלל, לאחר החתמת הגוף על כתב התחייבות וקבלת אישור מראש ובכתב מהרשות.

#### מתנדב שלא הוגדר עבורו "תפקיד צל" בטרם התפרצות נגיף הקורונה, ומקום השירות שלו סגור או שהוא התבקש בכתב על ידי הגוף המפעיל שלא להגיע למקום השירות, ישתבץ במשימה לאומית תוך שבועיים מיום הפסקת הפעילות שלו בגוף המפעיל שבשגרה. עד לשיבוצו, ולא יותר משבועיים ימים, ידווח המתנדב בדו"ח הנוכחות "חופשה מיוחדת קורונה" עבור השעות או הימים בהם לא נדרש להגיע וימים אלו ייחשבו כימי שירות ולא ינוכו ממכסת ימי החופשה של המתנדב. מתנדב אשר לא ישתבץ במשימה לאומית שהוצעה לו עד לשבועיים מיום הפסקת פעילותו, ינוכו ימי היעדרותו מעבר לשבועיים האמורים ממכסת ימי החופשה העומדים לו. עם סיום מכסת ימי החופשה, יופסק שירותו של המתנדב. מתנדב זה יוכל לחזור לשירות לפי כללי רציפות השירות. על הגוף המוכר לתעד את המשימה הלאומית בה הוצע למתנדב להשתבץ.

#### מתנדב אשר לא הוצעה לו משימה לאומית להשתבץ בה, ישהה ב"חופשה מיוחדת קורונה", באישור מנכ"ל הגוף המוכר או מי מטעמו.

* + 1. אם בשל ההנחיות בנושא הדיור המופיעות בנוהל זה, לא יכול המתנדב להימצא בדירת השירות למרות שמקום השירות המקורי שלו ממשיך לפעול ולא קיבל הגוף המוכר אישור מיוחד להסדרי לינה אחרים וכן לא נמצא פתרון לינה אחר ע״י הגוף המוכר, יעבור המתנדב לשרת ב"תפקיד הצל" שהוגדר עבורו או במשימה לאומית, כאמור לעיל.

###### מתנדב הנדרש לשהות בבידוד:

###### מתנדב אשר על פי הנחיות משרד הבריאות נדרש לשהות בבידוד. המתנדב יצרף את הדיווח שלו למשרד הבריאות לדו"ח הנוכחות כהוכחה על הבידוד. ימי הבידוד ינוכו ממכסת ימי המחלה של המתנדב. מתנדב אשר סיים את מכסת ימי המחלה העומדים לו, יאושרו ימי החריגה שהם ימי בידוד בהתאם לסעיף 4.2.20.3 לנוהל חופשות והיעדרויות וכאמור במכתבו של מר מלכיאל דהן מיום 08.08.20 המצורף כנספח לנוהל זה. מתנדב הנמצא בבידוד יוכל להשתלב ב"תפקיד צל" הניתן לביצוע מביתו של המתנדב.

###### מתנדב בתקן חוץ אשר נדרש להיכנס לבידוד, יחזור לביתו לתקופת הבידוד ולא ישהה בדירת השירות. מתנדב זה יגיע עצמאית למקום בידודו או בסיוע משפחתו, בהתאם להוראות משרד הבריאות. מתנדב חוץ אשר מנהל מחוז הגוף המוכר השתכנע כי אין ביכולתו להגיע עצמאית למקום בידודו, יוסע למקום בידודו בבית הוריו באמצעות מונית או הסעה אחרת על ידי הגוף המוכר. מתנדב בודד, אשר לא יכול לנסוע לבית הוריו לצורך בידודו, יוסע למקום הבידוד הקרוב ביותר שנמצא עבורו. הגוף המוכר והרשות יתחלקו בהוצאות הנסיעה האמורה שווה בשווה, בכפוף להצגת חשבונית. נסיעה שעלותה עולה על 500 ₪ תאושר מראש על ידי מנכ"ל הרשות או מי מטעמו.

###### דירת שירות אשר כלל דייריה נדרשים להיכנס לבידוד, כתוצאה מחשיפה לאותו חולה מאומת, יכולה לשמש לבידוד המתנדבים. ככל שהרוב המוחלט של הדיירים בדירת השירות נדרשים לבידוד כאמור לעיל, יועברו מקצת המתנדבים שאינם צריכים בבידוד לדיור חלופי מתאים, עד תום הבידוד של יתר דיירי דירת השירות.

###### ככל שדירת השירות משמשת את דייריה לבידוד כאמור, יסייע הגוף המוכר באספקת צרכיהם בתקופה זו, באופן שיאפשר את השלמת הבידוד בדירת השירות.

###### מתנדבות בודדות אשר ניתן להם אישור מיוחד לנסיעה לחו"ל על ידי מנכ"ל הגוף המוכר ובאישור הגוף המפעיל, לצורך ביקור משפחות, ואשר יידרשו לשהות בבידוד עם שובן לארץ:

###### באם המתנדבת הבודדת שירתה במהלך תקופת התפרצות הקורונה, ימי הבידוד ידווחו כ"חופשה מיוחדת קורונה".

###### באם המתנדבת לא שירתה במהלך תקופת התפרצות הקורונה, ינוכו ימי הבידוד ממכסת ימי המחלה העומדים לה.

###### מתנדב שנמצא באחת מקבוצות הסיכון להידבקות בקורונה על פי הנחיות משרד הבריאות העדכניות, לא יגיע למקום השירות, בכפוף לאישור רפואי עדכני המורה על הימצאותו בקבוצת סיכון כאמור ואשר יוגש לגוף המוכר. מתנדב זה ישובץ ב"תפקיד צל" אשר יבוצע מביתו של המתנדב או בתנאים המתאימים לאישור הרפואי שלו. מתנדב אשר לא יומצא לו תפקיד חלופי לביצוע מביתו, ידווח בדו"ח הנוכחות "חופשה מיוחדת קורונה" וימים אלו ייחשבו כימי שירות ולא ינוכו ממכסת ימי החופשה של המתנדב. אישור רפואי כאמור יעמוד בתוקף לכל היותר לשבועיים אשר לאחר מכן יהיה על המתנדב להציג אישור רפואי עדכני או לחזור לשירות פעיל.

#### במקומות שירות שנותרו פתוחים וישנה פעילות של מתנדבים אך יחד עם זאת ישנם קשיי הגעה למקום השירות או חזרה ממנו בשל המצב המיוחד או שלא ניתן לעמוד במכסת השעות משום צמצום פעילות, והמתנדב ביצע שירות במכסה הפחותה מהיקף השעות הנדרש, ולא יפחת מ-20 שעות שבועיות, יהיה רשאי לדווח על שעות החוסר עד להשלמה מלאה של המכסה השבועית כשעות " חופשה מיוחדת קורונה - השלמת שעות", לאחר קבלת אישור בכתב על כך מהגוף המפעיל והרכזת, ואלו יעלו במניין שעות השירות.

###### מתנדב אשר נדרש לתחבורה ציבורית על מנת להגיע למקום השירות שלו, ל"תפקיד הצל" שהוגדר לו או למשימה הלאומית אליה שובץ, ומערך התחבורה הציבורית הופסק או הצטמצם באופן שלא מאפשר כלל את הגעתו וחזרתו לביתו, ישהה ב"חופשה מיוחדת קורונה", באישור מנהלת מחוז בגוף המוכר. במקרה של צמצום שעות פעילות התחבורה הציבורית, יש לוודא שחרור המתנדבים ממקום השירות שלהם לפחות שעה לפני הפסקת פעילות התחבורה הציבורית, באופן המאפשר את הגעתם חזרה הביתה או לדירת השירות.

###### מתנדב ללא דירת שירות אשר הוטל סגר על מקום מגוריו, ינהג על פי הנחיות הסגר. באם ההנחיות מתירות יציאה וחזרה למקום עבודה, הרי שימשיך להגיע למקום שירותו כנדרש. עם זאת, באם ההנחיות אוסרות על יציאה כאמור, ישהה בביתו עד תום הסגר, וימשיך בשירותו מביתו ככל הניתן ובמקרה בו לא ניתן להפעיל את המתנדב מביתו, ידווח "חופשה מיוחדת קורונה". מתנדב המשובץ בדירת שירות והוטל סגר על מקום מגורי הוריו, ימשיך בשירותו וישהה בדירת השירות שלו.מתנדב המשובץ בדירת שירות והוטל סגר על מקום דירת שירותו, יחזור למקום מגוריו וימשיך בשירותו מביתו ככל הניתן. באין אפשרות להפעילו מביתו, ישהה ב"חופשה מיוחדת קורונה".

#### הפסקת פעילות ותשלום תעריף ודמי כיס:

#### גוף מפעיל המבקש להפסיק את כלל פעילות המתנדבים בו, יוכל לפנות בהתאם לאמור בחוק למנהל הגוף המוכר ומנכ"ל הרשות בהודעה על הפסקת פעילותו של הגוף או פעילות המתנדבים בו. הודעה זו תינתן 30 יום לפני מועד הפסקת הפעילות והגוף יישא בכל התשלומים הנדרשים עד תום 30 הימים. הודעה כאמור תעמוד בתוקפה עד סיום שנת ההתנדבות בה ניתנה. הרשות תשקול את ביטול אישור הגוף המפעיל שניתן לגוף מפעיל שנתן הודעה כאמור.

###### יובהר כי בכל המקרים הנ"ל, כל עוד לא הופסק שירותו של המתנדב כאמור בנוהל זה, על הגוף המפעיל בו מתנדב המתנדב בשגרה להמשיך ולשלם לגוף המוכר את מלוא התעריף בעבור המתנדב ולא ניתן להפסיק שירותו מיוזמת הגוף המפעיל.

#### מתנדב אשר ממשיך להתנדב במקום השירות הרגיל שלו; ב"תפקיד צל" שהוגדר עבורו; או במשימה לאומית, בהיקף של 20 שעות שבועיות לפחות, וכאמור בנוהל זה, יהיה זכאי לתשלום דמי הכיס לפי התעריף לו היה זכאי בטרם התפרצות נגיף הקורונה.

#### עוד יובהר כי דיווח של "חופשה מיוחדת קורונה" יזכה את המתנדב בתשלום דמי כיס מלאים, בהתאם לתעריף התקן בו היה משובץ בשגרה.

#### ככל שיתקבל שינוי חקיקה בחוק שירות אזרחי התשע"ז-2017, מתנדב, פרט למתנדב מהאוכלוסיות המיוחדות, מתנדב השוהה ב"חופשה מיוחדת קורונה" יהיה זכאי לתשלום דמי כיס מופחתים, והגוף המוכר יהיה זכאי לתעריף מופחת בעבורו, בהתאם לכללים שייקבעו.

#### רכזת הגוף המוכר תנהל רישום ומעקב אחר כל מתנדביה. הרישום יכלול דיווח על מקום שהותו של המתנדב, התפקיד בו הוא פעיל בתקופה האמורה, מכסת השעות הנדרשת ממנו וכן היעדרויות וסיבותיהן.

#### במקומות בהם יש צורך בהתמגנות כגון בתי חולים מסוימים ועוד, כל התמגנות שמקבלים העובדים במקום, יקבלו המתנדבים. קבלת אמצעים אלו יהוו תנאי לשירותם במקום.

* + 1. בימי חופשה וימי שבתון המופיעים בלוח החופשות המפורסם בנהלי הרשות, לא ידווח המתנדב "חופשה מיוחדת קורונה" אלא ידווח על ימי חופשה ואלו ינוכו לו ממכסת ימי החופשה כאמור בנהלי הרשות.
		2. **מעבר למקרים האמורים בנוהל זה, במקרים חריגים ביותר בהם מתקיימות נסיבות מיוחדות לכך שהמתנדב לא יכול להתנדב, יוכל מנכ"ל הגוף המוכר לתת אישורים חריגים ל"חופשה מיוחדת קורונה". אישורים חריגים אלו יינתנו לכל היותר ל1.5% מסך המתנדבים של הגוף המוכר. הגוף המוכר יעביר לרשות דיווח על האישורים החריגים שנתן.**
	1. אחריות הגופים המפעילים

#### גוף מפעיל יפעל להגדיר לכל מתנדביו "תפקיד צל" במסגרת הגוף המפעיל עוד בטרם כניסתם לשירות, או מוקדם ככל הניתן עם כניסתם לשירות ועד ל-30 יום מיום תחילת שירותם.

#### ככל שגוף מפעיל לא יכול להגדיר תפקידי צל למתנדביו, עליו לדווח על כך בהקדם לגוף המוכר, ולא יאוחר מ-30 יום. יובהר כי גוף מפעיל ימשיך לעמוד בכל התחייבויותיו כלפי הגוף המוכר והמתנדב, גם אם לא הגדיר לו "תפקיד צל" לתקופת התפרצות נגיף הקורונה.

#### גוף מפעיל המבקש להפסיק את כלל פעילות המתנדבים בו, יוכל לפנות בהתאם לאמור בחוק למנהל הגוף המוכר ומנכ"ל הרשות בהודעה על הפסקת פעילותו של הגוף או פעילות המתנדבים בו. הודעה זו תינתן 30 יום לפני מועד הפסקת הפעילות והגוף יישא בכל התשלומים הנדרשים עד תום 30 הימים. הודעה כאמור תעמוד בתוקפה עד סיום שנת ההתנדבות בה ניתנה. הרשות תשקול את ביטול אישור הגוף המפעיל שניתן לגוף מפעיל שנתן הודעה כאמור.

#### יובהר כי כל עוד לא הופסק שירותו של המתנדב כאמור בחוק ובנוהל זה, על הגוף המפעיל בו מתנדב המתנדב בשגרה להמשיך ולשלם לגוף המוכר את מלוא התעריף בעבור המתנדב ולא ניתן להפסיק שירותו מיוזמת הגוף המפעיל.

* 1. הכשרות

#### כל ההשתלמויות וההכשרות יבוצעו על פי הנחיות משרד הבריאות.

* 1. אוכלוסיות מיוחדות

#### בתקופה זו בה עולים צרכים רגשיים מיוחדים בכלל האוכלוסייה ובאוכלוסיות אלו בפרט, נבקש מכלל הגופים המוכרים את מלוא תשומת ליבם לאוכלוסיות אלו ולצרכיהם ולקיום הדרכות פרטניות וקבוצתיות, ככל הניתן.

#### כאמור לעיל, באוכלוסיות מיוחדות תתבצענה הכשרות קבוצתיות ופרטניות בהתאם להנחיות משרד הבריאות.

#### הגוף המוכר יעשה מאמץ לשבץ מתנדב מהאוכלוסיות המיוחדות שמקום השירות שלו סגור או שהוא נתבקש בכתב על ידי הגוף המפעיל שלא להגיע למקום השירות שלו, בתפקיד צל או במשימה לאומית. מתנדב מאוכלוסיות המיוחדות שלא נמצאה עבורו משימה לאומית שמתאימה לו לדעת עו"ס הגוף המוכר, ישהה ב"חופשה מיוחדת קורונה" באישורה.

#### עובדת סוציאלית בגוף המוכר תוכל לאשר למתנדבים מהאוכלוסיות המיוחדות "חופשה מיוחדת קורונה" במקרים המפורטים להלן. בבחינת הבקשה, תשקול העובדת הסוציאלית בין היתר את השלכות הימצאות המתנדב בביתו בתקופה זו; חלופות בדבר שיבוצו של המתנדב בתפקיד צל חלופי או שימשיך בשירותו מהבית; ומתן מענים רגשיים נדרשים. לאחר קבלת האישור כאמור, המתנדב לא יידרש להגיע למקום השירות וידווח בדו"ח הנוכחות שלו "חופשה מיוחדת קורונה":

#### מתנדבים המצויים בחרדה עקב המצב או במצב רגשי אשר מונע מהם לתפקד בשירות בתקופה זו;

#### מתנדבים אשר בן משפחה מקרבה ראשונה, או המתגורר איתם בביתם, נמצא בקבוצת סיכון לחלות בנגיף הקורונה, לפי ההגדרות העדכניות של משרד הבריאות.

#### כאמור לעיל, במקרים בהם מקום השירות של המתנדב סגור או הורה למתנדב בכתב שלא להגיע למקום השירות שלו ולא נמצא עבורו "תפקיד צל" או משימה לאומית בה יוכל להשתבץ.

#### גם במקרה של שינוי חקיקה בחוק שירות אזרחי כאמור לעיל, מתנדב השוהה בחופשה מיוחדת קורונה על פי סעיף זה, לא יופחתו דמי הכיס להם זכאי וכן לא יופחת תעריף הגוף המוכר בעבורו, בהתאם לכללים שייקבעו.

#### על העובדות הסוציאליות והרכזות של הגופים המוכרים להמשיך ולקיים קשר רציף גם עם מתנדבים אלו ולסייע להם ככל שניתן.

#### במקרים של מתנדב חסר עורף משפחתי הנאלץ לשהות בבידוד ואין בנמצא מקום בו יוכל לשהות כאמור לפי כללי משרד הבריאות, יש לפנות באמצעות הרשות למנהלת תכנית יתד במשרד העבודה והרווחה למציאת פתרון הולם.

* 1. דיור

#### ככלל, אין להגיע לדירות השירות בזמן שהמתנדב אינו משובץ להתנדבות פעילה במקום השירות הקבוע שלו, אלא במקרים מיוחדים, כגון מתנדבות בודדות או חסרי עורף משפחתי, ובאישור מנכ"ל הגוף המוכר.

#### בדירות השירות יש להקפיד הקפדה יתירה על כללי ההיגיינה והריחוק החברתי שנקבעו על ידי משרד הבריאות, ולהשתדל שכל מתנדב יאכל בנפרד.

#### בכל חדר בדירת שירות ישהו מתנדבים מאותו מקום השירות בלבד אלא אם כן שומרים על מרחק של שני מטרים לפחות בין מתנדב למתנדב.

#### לאחר כל שימוש במטבח או בשירותים ומקלחת, ינוקה ויחוטא האזור באמצעות מגבוני חיטוי או אמצעי חיטוי אחר. אמצעי החיטוי יסופקו לדירות על ידי הגופים המוכרים.

#### יש לעודד שהייה ארוכה ככל הניתן ברציפות בדירות כך שלא תהיינה יציאות תכופות הביתה.

#### במקרים חריגים, ניתן לפנות למנכ"ל הרשות לבקשת אישור להסדרי לינה אחרים.

#### במידה ועקב התפרצות נגיף הקורונה מתנדבים שוהים בדירות השירות לתקופות הארוכות מהתקופות הרגילות להם הם רגילים, על הגוף המוכר לסייע באספקת צרכיהם בתקופה זו. הוצאות אלו יוכרו במסגרת הוצאות סעיף רווחת הפרט שבתעריף.

* 1. תפקיד הגופים המוכרים

### באחריות הגוף המוכר לוודא כי במידה וישנם אנשי צוות מטעמו שנאלצים להישאר בבידוד, יינתן מענה חלופי עבור המתנדבים.

### באחריות הגוף המוכר לדווח באופן מיידי לרשות (למר יעקב עמר באמצעות המייל של הגב' שני תמם בכתובת: shanita@ncs.gov.il) על כל מתנדב שנמצא בבידוד או שנדבק בנגיף הקורונה, ולצרף את הפרטים האישיים (שם מלא + ת.ז. + סיבת הבידוד + מקום השירות + דירת שירות).

נספחים

 ט"ז תמוז תש"פ

 ‏08 יולי 2020

סימוכין: מלכ-873

**לכבוד**

**מנכ"לי הגופים המוכרים**

שלום רב,

**הנדון: היעדרות בשל כניסה לבידוד**

מתנדב אשר נדרש להיכנס לבידוד בהתאם לצו בריאות העם (נגיף הקורונה החדש) (בידוד בית והוראות שונות) (הוראת שעה), תש"ף-2020, ימי השהות בבידוד ינוכו ממכסת ימי המחלה העומדת לרשות המתנדב.

היה ולא נותרה יתרה מספקת במכסת ימי המחלה העומדים לרשות המתנדב, ימי החריגה יינתנו במסגרת היעדרות חריגה עקב מחלה בהתאם לסעיף 4.2.20.3.

יובהר, כי אין צורך בהגשת בקשה לוועדה רפואית כאמור וניתן בזאת אישור מראש מאת הוועדה הרפואית למתנדבים הנדרשים לשהות בבידוד ואין יתרה במכסת ימי המחלה העומדים לרשותם.

**בברכת בריאות,**



**מלכיאל דהן**

**ראש תחום פיקוח ובקרה**

**הרשות לשירות אזרחי**‏

העתקים:

ראובן פינסקי, מנכ"ל רשות השירות הלאומי- אזרחי

יעקב עמר, סמנכ"ל רשות השירות הלאומי- אזרחי

מוטי אלמליח, מנהל אגף בכיר פיקוח ותקציב רשות השירות הלאומי- אזרחי

יואב ארבל, יועמ"ש רשות השירות הלאומי- אזרחי

יעל לנצקרון, ראש מטה מנכ"ל רשות השירות הלאומי-אזרחי

מפקחים רשות השירות הלאומי- אזרחי

רחל ביאלקוביץ, מרכז בכיר קשרי חוץ ופניות ציבור רשות השירות הלאומי- אזרחי

**כתב הסכמה (מתנדב)**

אל: הרשות/ הגוף המוכר

שם המתנדב : שם מלא \_\_\_\_\_\_\_\_\_\_\_\_\_\_\_\_\_ ת.ז. \_\_\_\_\_\_\_\_\_\_\_\_

שם הגוף המפעיל (המקורי ) \_\_\_\_\_\_\_\_\_\_\_\_\_\_\_\_\_\_\_\_\_

שם הגוף המוכר : \_\_\_\_\_\_\_\_\_\_\_\_\_\_\_\_\_\_\_\_\_

הנדון: טופס הסכמה להפניה לגוף מפעיל זמני בשל המצב המיוחד של התפשטות נגיף הקורונה

אני הח"מ \_\_\_\_\_\_\_\_\_\_\_\_\_\_ נושא/ת ת.ז. \_\_\_\_\_\_\_\_\_\_\_, מסכים/מ ה להפנייתי לגוף המפעיל \_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ לתקופה זמנית עד תום המצב המיוחד בשל התפשטות נגיף הקורונה. עם תום המצב המיוחד אחזור לשרת במסגרת הגוף המפעיל המקורי בו אני מתנדב/ת .

ובאתי על החתום היום \_\_\_\_\_\_\_\_\_\_\_\_ :

 שם \_\_\_\_\_\_\_\_\_\_\_\_\_\_\_\_ מס' פלפון \_\_\_\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_

**התחייבות גוף מפעיל לקליטת והפעלת מתנדבים/ות בשירות לאומי לתקופה זמנית לאור המצב המיוחד הנובע מהתפשטות נגיף הקורונה**

מסמך זה בא להבהיר את ההתחייבות שלוקח על עצמו גוף מפעיל שמבקש לקלוט לשורותיו מתנדבי שירות לאומי שלאור המצב המיוחד הנובע מהתפשטות נגיף הקורונה (להלן – המצב המיוחד) אינם יכולים לשרת בגוף המפעיל המקורי שלהם.

***שם מלא של הגוף המפעיל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***מספר מזהה (עמותה / חל"צ וכד'):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***כתובת הגוף המפעיל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***שם איש הקשר האחראי על המתנדבים/ות : \_\_\_\_\_\_\_\_\_\_\_\_\_\_\_\_\_\_\_\_\_\_\_***

***מספר טלפון של איש הקשר בגוף המפעיל: \_\_\_\_\_\_\_\_\_\_\_\_\_\_\_\_\_\_\_\_\_\_\_\_
כתובת מייל של איש הקשר : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

אנו הח"מ, מורשי חתימה בשם הגוף המפעיל, מתחייבים בשם הגוף המפעיל לעניין הפעלת מתנדבים שיופנו אלינו לתקופה זמנית לאור המצב המיוחד בידי הגופים המוכרים כלהלן:

1. הגוף המפעיל יפעל לגבי המתנדבים שיופנו אליו לתקופה זמנית כאמור, כגוף מפעיל כמשמעותו בחוק שירות אזרחי, התשע"ז-2017 (להלן – החוק), ויחולו עליו כל החובות החלות על גוף מפעיל לפי כל דין ולפי הנהלים של הרשות אזרחי לפי החוק האמור;

מספר המתנדבים שמבקש הגוף המפעיל לקבל במסגרת המצב המיוחד הוא \_\_\_\_\_\_\_\_\_\_.

1. הכתובות ומספרי הטלפון של המקומות שבהם ישרתו המתנדבים בפועל הם כלהלן:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. התפקידים שבהם ישרתו המתנדבים הם כלהלן:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. ימי השבוע והשעות שבהם תבוצע הפעילות בידי המתנדבים הם:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. הגוף המפעיל מתחייב למלא את כל חובותיו כלפי המתנדבים לפי כל דין;
5. הגוף המפעיל מתחייב לאפשר לרשות לשירות אזרחי ולגופים המוכרים לערוך ביקורות ובדיקות על קיום ההוראות לפי כל דין, לפי נוהלי הרשות לשירות אזרחי ולפי התחייבות זו בידי הגוף המפעיל;
6. הגוף המפעיל מתחייב לנהל רישום לעניין התייצבותם של המתנדבים לשירות מדי יום ולהעביר הדיווחים לגופים המוכרים;
7. הגוף המפעיל מתחייב לדווח לגופים המוכרים על שינויים שיחולו בהפעלת המתנדבים אצלו;
8. הגוף המפעיל מתחייב כי במסגרת האחריות שלו על המתנדבים יפעיל אותם בהתאם לכל ההוראות שיצאו ממשרד הבריאות בעניין המצב המיוחד, ובמסגרת זו ידאג לתת למתנדבים את כל אמצעי המיגון הנדרשים לצורך ביצוע ההתנדבות כפי שהוא נותן לעובדיו.
9. הגוף המפעיל מצהיר כי ידוע לו שהמתנדבים מגיעים למקום ההתנדבות בתחבורה ציבורית, וככל שהתחבורה הציבורית תופסק והוא ירצה בהמשך ההתנדבות – הוא ידאג להסעת המתנדבים.
10. הגוף המפעיל מצהיר כי ידוע לו שהפעלת המתנדבים תופסק עם סיום המצב המיוחד או על-פי דרישת הרשות או הגוף המוכר, וידוע לו כי לא יופנו אליו מתנדבים אם הוא יחדל לעמוד בתנאי ההתחייבות.

תאריך: \_\_\_\_\_\_\_\_\_\_\_

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| שם מלא, מספר זהות, תפקיד, חתימה | שם מלא, מספר זהות, תפקיד, חתימה |

**התחייבות גוף (שאינו גוף מפעיל) לקליטת והפעלת מתנדבים/ות בשירות לאומי לתקופה זמנית לאור המצב המיוחד הנובע מהתפשטות נגיף הקורונה**

מסמך זה בא להבהיר את ההתחייבות שלוקח על עצמו גוף שאינו גוף מפעיל בשגרה, שמבקש לקלוט לשורותיו מתנדבי שירות לאומי, לאור המצב המיוחד הנובע מהתפשטות נגיף הקורונה (להלן – המצב המיוחד)

***שם מלא של הגוף: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***מספר מזהה (עמותה / חל"צ / חברה כד') :\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***כתובת הגוף : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***שם איש הקשר האחראי על המתנדבים/ות : \_\_\_\_\_\_\_\_\_\_\_\_\_\_\_\_\_\_\_\_\_\_***

***מספר טלפון נייד של איש הקשר בגוף : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
כתובת מייל של איש הקשר : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

אנו הח"מ, מורשי חתימה בשם הגוף, מתחייבים בשם הגוף לעניין הפעלת מתנדבים שיופנו אלינו לתקופה זמנית לאור המצב המיוחד בידי הגופים המוכרים כלהלן:

1. הגוף יפעל לגבי המתנדבים שיופנו אליו לתקופה זמנית כאמור, כגוף מפעיל כמשמעותו בחוק שירות אזרחי, התשע"ז-2017 (להלן – החוק), ויחולו עליו כל החובות החלות על גוף מפעיל לפי כל דין ולפי הנהלים של הרשות אזרחי לפי החוק האמור;

מספר המתנדבים שמבקש הגוף לקבל במסגרת המצב המיוחד הוא \_\_\_\_\_\_\_\_\_\_\_\_\_\_.

1. הכתובות ומספרי הטלפון של המקומות שבהם ישרתו המתנדבים בפועל הם כלהלן:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. התפקידים שבהם ישרתו המתנדבים הם כלהלן:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. ימי השבוע והשעות שבהם תבוצע הפעילות בידי המתנדבים הם:
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. הגוף מתחייב למלא את כל חובותיו כלפי המתנדבים לפי כל דין;
3. הגוף מתחייב כי המתנדבים יופעלו אצלו ולא יופעלו אצל אחרים.
4. הגוף מתחייב לאפשר לרשות לשירות אזרחי ולגופים המוכרים לערוך ביקורות ובדיקות על קיום ההוראות לפי כל דין, לפי נוהלי הרשות לשירות אזרחי ולפי התחייבות זו בידי הגוף;
5. הגוף מתחייב לנהל רישום לעניין התייצבותם של המתנדבים לשירות מדי יום ולהעביר הדיווחים לגופים המוכרים;
6. הגוף מתחייב לדווח לגופים המוכרים על שינויים שיחולו בהפעלת המתנדבים אצלו;
7. הגוף מתחייב כי במסגרת האחריות שלו על המתנדבים יפעיל אותם בהתאם לכל ההוראות שיצאו ממשרד הבריאות בעניין המצב המיוחד, ובמסגרת זו ידאג לתת למתנדבים את כל אמצעי המיגון הנדרשים לצורך ביצוע ההתנדבות כפי שהוא נותן לעובדיו.
8. הגוף מצהיר כי ידוע לו שהמתנדבים מגיעים למקום ההתנדבות בתחבורה ציבורית, וככל שהתחבורה הציבורית תופסק והוא ירצה בהמשך ההתנדבות – הוא ידאג להסעת המתנדבים.
9. הגוף מצהיר כי ידוע לו שהפעלת המתנדבים אצלו אפשרית רק בשל המצב המיוחד וההחלטה על שעת חירום לפי חוק שירות אזרחי, התשע"ז-2017 וכי היא תופסק עם סיום המצב המיוחד או על-פי דרישת הרשות או הגוף המוכר, וידוע לו כי לא יופנו אליו מתנדבים אם הוא יחדל לעמוד בתנאי ההתחייבות.

תאריך: \_\_\_\_\_\_\_\_\_\_\_

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| שם מלא, מספר זהות, תפקיד, חתימה | שם מלא, מספר זהות, תפקיד, חתימה |